Производството е реда на чл.357 КТ – трудов спор.
Образувано е по предявен иск с правно основание чл.357 КТ, във връзка с чл.128, т.2 и чл.245 КТ от С.. М.. Г.., с ЕГН .., от гр.Д.., обл.Смолян, чрез пълномощник адв.З.. Р.. Ч.., гр.Д.., ул.А.. К.. № 1… против “М.. б.. за а. Л..” ЕАД, със седалище и адрес на управление: гр.Д.., ул.Я.. №…, с ЕИК:..., представлявано от К.. Б.. К.., за осъждането му в качеството на работодател да й заплати сумата 570.00лв., представляваща остатък от начислено, но неизплатено трудово възнаграждение за месец юни, юли, август и септември, включително 2010г., ведно със законната лихва върху сумата, считано от предявяване на иска – 08.06.2011г. до окончателно изплащане на сумата и разноски.
С протоколно определение от 21.09.2011г., на основание чл.214 ГПК е допуснато изменение на иска по размер от 570.00лв., в размер на 1 827.67лв., за периода м.юни – м.септември 2010г и за м.януари – м.юни 2011г., съобразно заключението на вещото лице.  
В исковата молба ищцата поддържа твърдения, че работи в ответното дружество на длъжността „медицинска сестра - хирургично отделение” със сключен трудов договор, и че за периода юни, юли, август и септември 2010г., както и за периода м.януари – м.юни 2011г. включително, ответникът не й е заплатил остатък от уговореното трудово възнаграждение, поради което предявява иск за реално изпълнение на задължението за изплащане на дължимото трудово възнаграждение за положения от нея труд, заедно със законната лихва върху сумата, считано от предявяване на иска – 08.06.2011г. до окончателно изплащане на сумата и разноски
Ответникът, в срока по чл.131 ГПК, не представя писмен отговор.
В съдебно заседание ищцата, чрез адв.З.. Ч.., моли съда да уважи иска след направеното му изменение за изплащане на остатъка от трудовото и възнаграждение и присъди разноските по делото.
Ответникът не изпраща представител и не представя писмено становище.
Съдът прие от фактическа и правна страна следното:
Няма спор по делото, че ищцата е работила в ответното дружество през процесния период. Установява се, от заключението на вещото лице, че ответника дължи на ищцата остатък от начислено и неизплатено трудово възнаграждение, за положения от нея труд за месец юни 2010г. – 79.33лв.; за месец юли 2010г. – 105.15лв., за месец август 2010г. – 166.21лв., за месец януари 2011г. – 78.77лв., за месец февруари 2011г. – 80.52лв., за месец март 2011г. – 116.53лв., за месец април 2011г. – 469.47лв., за месец май 2011г. – 347.44лв., и за месец юни 2011г. – 384.25лв., или в общ размер 1 827.67лв.  
При тези данни искът е основателен и доказан в предявения размер. Едно от основните задължения на работодателя е уредено от чл.128, т.2 КТ - да заплаща в установените срокове, уговореното трудово възнаграждение за извършената работа.  Разпоредбата на чл.245, ал.1 КТ гарантира при добросъвестно изпълнение на трудовите задължения от работника или служителя изплащане на трудово възнаграждение в размер 60 на 100 от брутното му трудово възнаграждение, но не по-малко от минималната работна заплата за страната. Ал.2 - разликата до пълния размер на трудовото възнаграждение остава изискуема и се изплаща допълнително, заедно със законната лихва. Ответникът дължи на ищцата сумата от 1827.67лв., представляваща начислено, но неизплатено в пълен размер трудово възнаграждение за месец юни 2010г. – 79.33лв.; за месец юли 2010г. – 105.15лв., за месец август 2010г. – 166.21лв.; за месец януари 2011г. – 78.77лв., за месец февруари 2011г. – 80.52лв., за месец март 2011г. – 116.53лв., за месец април 2011г. – 469.47лв., за месец май 2011г. – 347.44лв., и за месец юни 2011г. – 384.25лв., което в общ размер е 1 827.67лв. Възнаграждението е дължимо, заедно със законната лихва, считано от подаване на исковата молба, т.е. от поканата, каквато в случая е ИМ, по аргумент от чл.84, ал.2 ЗЗД до окончателно изплащане на сумата и разноските по делото в размер 100лв. за адв. възнаграждение, на основание чл.78, ал.1 ГПК. 
При този изход на делото, на основание чл.78, ал.6 ГПК ответникът дължи заплащане на държавна такса в размер 73,11 лв., определена на основание чл.1 от тарифа за държавните такси по ГПК, и разноски 60лв. за ССчЕ, която сума да заплати в полза на държавата по бюджета на съдебната власт. 
Мотивиран от изложените съображения, Девинският районен съд

Р Е Ш И :

ОСЪЖДА “М.. б.. за а.. л..” ЕАД, със седалище и адрес на управление: гр.Д…, ул.Я… № …, с ЕИК: ...., представлявано от К.. Б.. К... да заплати на С.. М.. Г.., с ЕГН ..., от гр.Д.., обл.С.., чрез пълномощник адв.З.. Р.. Ч.., гр.Д.., ул. А.. К... № 1… сумата от 1827.67лв., представляваща начислено, но неизплатено трудово възнаграждение за месец юни 2010г. – 79.33лв.; за месец юли 2010г. – 105.15лв., за месец август 2010г. – 166.21лв., за месец януари 2011г. – 78.77лв., за месец февруари 2011г. – 80.52лв., за месец март 2011г. – 116.53лв., за месец април 2011г. – 469.47лв., за месец май 2011г. – 347.44лв., и за месец юни 2011г. – 384.25лв., ведно със законната лихва от 08.06.2011г. до окончателно изплащане на главницата, на основание чл.128, т.2 и чл.245 КТ и разноски по делото в размер 100лв., на основание чл.78, ал.1 ГПК.
ОСЪЖДА “М.. б.. за а.. л..” ЕАД, със седалище и адрес на управление: гр.Д.., ул.Я.. № …, с ЕИК: ..., представлявано от К… Б... К... да заплати държавна такса в размер 73,11лв., и разноски в размер 60лв., на основание чл.78, ал.6 ГПК в полза на държавата по бюджета на съдебната власт.
РЕШЕНИЕТО може да се обжалва от страните пред Окръжен съд Смолян в двуседмичен срок, считано от връчването му.

                                          РАЙОНЕН СЪДИЯ: